钦定古今图书集成/明伦汇编/官常典/第524卷 > 王昔剌
## 钦定古今图书集成/明伦汇编/官常典/第524卷 > 王昔剌

按《元史》本传：“昔剌，保定人。初事世祖，以其有勇略，遂
赐名昔剌拔都。从攻钓鱼山及阿里不哥，累功赐金
符，授武卫亲军千户。中统三年，从征李璮于济南，屡
捷。四年春，元帅阿术驻兵河南，遣昔剌将蒙古、汉军
复立宿州。至元六年，赐虎符，升海州万户。引兵攻盐
林山寨，多所俘获。十年，授东川行枢院同佥。十五年”，
征夔府有功。十六年，徙镇万州，卒于军。